Tvö lið frá Grænlandi munu taka þátt í Norðurálsmótinu Norðurálsmótið í knattspyrnu fyrir 7. flokk drengja er löngu orðið fastur liður í menningarlífi Akraneskaupstaðar . Það verður haldið helgina 10. - 12. júní næstkomandi , eða viku fyrr en vanalega vegna þátttöku karlalandsliðs Íslands á Evrópumótinu í knattspyrnu sem hefst skömmu síðar . Skráningu á Norðurálsmótið 2016 er lokið og munu 33 félög taka þátt í ár . Reikna má með að keppendur verði um 1500 talsins . Aldrei hafa félög verið skráð til þátttöku á mótinu og hróður þess virðist hafa borist út fyrir landsteinana . Tvö lið frá grönnum okkar á Grænlandi hafa nefnilega boðað komu sína , annars vegar lið frá höfuðstaðnum Nuuk og hins vegar frá bænum Qaqortoq á suðurströnd landsins .